Edvinas Girdvainis

**Edvinas Girdvainis** (g. 1993 m. sausio 17 d. Klaipėdoje) – Lietuvos futbolininkas, gynėjas.

## Karjera
Karjeros pradžia siejama su FBK Kaunas. Vėliau sekė išvyka į Italiją. Nuo 2012 m. atstovavo FK Ekranas. Po to sekė užsienio klubai (Ispanija, Lenkija, Rusija, Izraelis, Azerbaidžanas). 2017 m. liepos pabaigoje iki sezono pabaigos buvo išnuomotas Rusijos pirmojoje lygoje žaidusiam Tomsko „Tom“ klubui.

2018 m. vasarą tris savaites praleido Hapoel Tel Aviv FC, bet neįtikino trenerių ir buvo atleistas.

2019 m. birželį paskelbta, kad tapo FK RFS nariu. Aukščiausioje lygoje sužaidė 14 rungtynių. Po sezono pranešta, kad RFS klubas nepratęs sutarties su aštuoniais žaidėjais. Jų tarpe atsidūrė ir Girdvainis.

2020 m. sausio mėn. persikėlė į Krėfeldo „Uerdingen 05“ klubą (Vokietija).

### FK Kauno Žalgiris
2021 m. rugpjūčio 17 d. pranešta, kad žaidėjas karjerą tęs Kauno Žalgiryje.

2021 m. rugpjūčio 26 d. debiutavo A lygos rungtynėse prieš „Panevėžio“ klubą. Panevėžiečiai sutriuškino varžovus rezultatu 4:0.

2022 m. sausio mėn. pranešta, kad žaidėjas lieka klube.

2022 m. rugpjūčio 2 d. rungtynėse prieš „Sūduvos“ klubą pelnė įvartį.

2022 m. rugsėjo 7 d. pelnė įvartį pergalingose rungtynėse prieš „Džiugo“ klubą. Kauniečiai nugalėjo žemaičius rezultatu 5:1. Po Girdvainio smūgio rezultatas tapo 2:0.
 
2023 m. sausio 12 d. tapo žinoma, kad pratęsta sutartis su Edvinu Girdvainiu.

2023 m. kovo 14 d. pelnė įvartį A lygos rungtynėse prieš FK Žalgiris. Tuo metu pirmavo vilniečiai, o po žaidėjo tikslaus smūgio FK Kauno Žalgiris išlygino rezultatą ir mačas baigėsi lygiosiomis (1:1).

2023 m. birželio 27 d. pelnė du įvarčius rungtynėse prieš FK Žalgiris.

2023 m. gruodžio 6 d. tapo žinoma, kad žaidėjas palieka klubą.

### SV Sandhausen

Nuo 2023 m. gruodžio mėn. atstovavo „Sandhausen“ klubui (Trečioji Vokietijos lyga).

2024 m. vasario 10 d. debiutavo Trečios lygos rungtynėse prieš Miunsterio „Preussen“. Lietuvis pasirodė po keitimo 68 minutę bei padėjo „Sandhausen“ išvykoje iškovoti lygiąsias (1:1).

### FK Liepāja
2025 m. birželį tapo žinoma, kad futbolininkas keliasi į FK Liepāja (Latvija).

### FK Transinvest
2026 m. vasario 12 d. tapo žinoma, kad futbolininkas prisijungė prie Vilniaus rajono Transinvest klubo.

2026 m. vasario 23 d. debiutavo TOPLYGA rungtynėse prieš FA Šiauliai. Susitikimą pradėjo startinėje sudėtyje ir žaidė iki finalinio švilpuko. Pirmąjį įvartį šiose rungtynėse (pirmąją susitikimo minutę) pelnė Edvinas Girdvainis ir Vilniaus rajono Transinvest pirmavo rezultatu 1–0. Rungtynės baigėsi esant lygiam rezultatui 2–2.

## Statistika
; A lygos statistika

Spalvų reikšmės:
:  Ekipa žaidė A lygoje;

## Pasiekimai
; su FK Ekranas
* A lygos čempionas: 2012 m.

; su FK RFS
* Latvijos futbolo taurės laimėtojas: 2019 m.

; su FK Kauno Žalgiris
* **[[A lyga]]**
:  Sidabro medaliai: 2022 m.
:  Bronzos medaliai: 2021 m.

; Asmeniniai įvertinimai
* Išrinktas į simbolinę 2023 m. A lygos žaidėjų rinktinę.

## Rinktinės
Atstovavo nacionalinei rinktinei daugiau nei 40 susitikimų.

### Įvarčiai rinktinėje

## Trenerio karjera

2023 m. sausio mėn. įgijo UEFA B trenerio licenciją.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive